**Samuli Vainionpää** (s. 5. lokakuuta 1999 Kangasala) on suomalainen jääkiekkoilija, joka pelaa Mestis-joukkue Kooveessa. Hän toimii joukkueen varakapteenina. Vainionpää on pelipaikaltaan keskushyökkääjä. Hän on pelannut ajoittain myös puolustajana.

Ura
---

### Seuraura

Vainionpää aloitti jääkiekkoilun Kangasalan Kisa-Eaglesissa. Hän siirtyi juniorina sittemmin Tampereen Ilvekseen, josta Vainionpää jatkoi kaudeksi 2015–2016 Tapparan B2-nuoriin. Hän teki B2-nuorten SM-sarjan runkosarjassa 46 ottelussa tehot 24+53=77, joilla Vainionpää sijoittui pistepörssissä kolmanneksi edellään vain joukkuetoverit Rasmus Rasinaho ja Eemeli Siuro. Hän voitti kauden päätteeksi B2-nuorten SM-pronssia. Kaudeksi 2016–2017 Vainionpää palasi Ilvekseen ja siirtyi seuran B-nuoriin. Kaudella hän 2017–2018 hän oli Ilveksen A-nuorten paras pistemies ja syöttäjä tehoilla 12+29=41.

Harjoituskaudella 2018–2019 Vainionpää nousi Ilveksen SM-liigajoukkueeseen. Hän teki liigadebyyttinsä runkosarjan avauskierroksella 14. syyskuuta 2018 paikallisvastustaja Tapparaa vastaan. Vainionpää merkittiin Ilveksen nelossentteriksi laidoilleen Juho Liuksiala ja Joose Antonen. Hän sai ottelussa jääaikaa 10.56 minuuttia ja Vainionpää keräsi teholukeman +1. Liigauransa avausmaalin Vainionpää teki 5. joulukuuta 2018 siirretyn rangaistuksen aikana KooKoota vastaan. Hänen liigauransa ensimmäinen playoff-maali syntyi pudotuspelien ensimmäisen kierroksen avausottelussa 16. helmikuuta 2019 SaiPaa vastaan. Vainionpää osuma syntyi ensimmäisessä jatkoerässä ajassa 62.46 ja se ratkaisi Ilvekselle 3–2-voiton. Maali hyväksyttiin videotarkistuksen päätteeksi. Hän sai ottelussa syöttöpisteen myös Mark Floodin tekemään 2–2-tasoitusmaaliin. Raimo Helminen valitsi Vainionpään ottelun Alumnien tähtien kolmostähdeksi. Kolmannessa ottelussa hän taklasi SaiPan Erik Autiota pään seudulle. Vainionpää sai ottelussa kahden minuutin jäähyn estämisestä, mutta SM-liigan kurinpitodelegaatio asetti hänet kolmen ottelun pelikieltoon, mikä kattoi kolme ensimmäistä puolivälieräottelua. Kaikkiaan hänen tulokaskautensa toi 50 runkosarjaottelussa tehot 2+6=8 ja neljässä playoff-ottelussa tehot 1+1=2.

Toukokuussa 2019 Vainionpää teki Ilveksen kanssa kolmivuotisen SM-liigasopimuksen. Hän teki kaudella 2019–2020 liigauransa ensimmäisen kypärätempun 26. lokakuuta 2019 Pelicansia vastaan. Vainionpään kaksi ensimmäistä maalia syntyivät ylivoimalla ja kolmannella osumallaan hän viimeisteli Ilvekselle 5–2-loppulukemat vastustajan tyhjään maaliin. Pertti Kontto valitsi Vainionpään ottelun Alumnien tähtien ykköstähdeksi. Hän pelasi kauden aikana loukkaantumisen ja kolmen ottelun pelikiellon vuoksi vain 40 ottelua, mutta Vainionpää kuitenkin kasvatti yhden kauden piste-ennätystään tehoilla 8+3=11. Hän pelasi kauden aikana myös kaksi ottelua lainalla Mestis-joukkue Kooveessa. Alkukaudella 2020–2021 Vainionpää jäi Ilveksessä NHL-lainapelaajienkin myötä varsin pieneen rooliin ja hän haki kahden ottelun verran pelituntumaa myös KOOVEE:n Mestis-joukkueesta, kunnes lokakuussa Ilves ilmoitti, että Vainionpää ei jatka joukkueessa. Pari päivää myöhemmin hänen vahvistettiin siirtyvän kevääseen 2022 asti ulottuvalla sopimuksella Turun Palloseuraan. Vainionpää voitti siellä kauden päätteeksi SM-hopeaa.

Kaudeksi 2021–2022 TPS:ää siirtyi valmentamaan Vainionpäälle Suomen alle 20-vuotiaiden maajoukkueesta tuttu Jussi Ahokas. Hän jäi runkosarjassa kuitenkin rotaatiorooliin ja vietti osan otteluista katsomossa sekä pelasi kokoonpanoon mahtuessaan useimmiten nelosketjussa. Vainionpää teki 36 ottelussa vain yhden syöttöpisteen, mutta pudotuspeleissä hän kuitenkin onnistui vakiinnuttamaan paikan TPS:n kokoonpanossa ja teki 17 ottelussa viisi tehopistettä. Vainionpää voitti kauden päätteeksi SM-hopeaa. Hän aloitti asepalveluksen urheilujoukoissa Santahaminassa kesken kevään 2022 pudotuspelien.

Vainionpää siirtyi kaudeksi 2022–2023 vuoden mittaisella sopimuksella Ranskan Ligue Magnusin Aigles de Niceen. Hän oli tehoilla 3+27=30 joukkueen paras syöttäjä ja toiseksi paras pistemies Julius Valtosen jälkeen.

Kaudeksi 2023–2014 Vainionpää siirtyi vuoden mittaisella sopimuksella Kooveen Mestis-joukkueeseen. Hänet nimettiin joukkueen varakapteeniksi.

### Maajoukkueura

Vainionpää pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Yhteensä Vainionpää on pelannut 12 nuorten maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2017–2018 | Ilves | A-SM | 47 | 12 | 29 | 41 | 78 | – | – | – | – | – |
| 2018–2019 | Ilves | A-SM | 1 | 0 | 2 | 2 | 2 | – | – | – | – | – | JMM | 7 | 1 | 0 | 1 | 16 |
|  | Ilves | SM-liiga | 50 | 2 | 6 | 8 | 53 | 4 | 1 | 1 | 2 | 16 |
| 2019–2020 | Ilves | SM-liiga | 40 | 8 | 3 | 11 | 59 | – | – | – | – | – |
|  | KOOVEE | Mestis | 2 | 1 | 0 | 1 | 0 | – | – | – | – | – |
| 2020–2021 | Ilves | SM-liiga | 4 | 0 | 1 | 1 | 4 | – | – | – | – | – |
|  | KOOVEE | Mestis | 2 | 1 | 1 | 2 | 12 | – | – | – | – | – |
|  | TPS | SM-liiga | 39 | 2 | 4 | 6 | 8 | 12 | 1 | 1 | 2 | 6 |
| 2021–2022 | TPS | SM-liiga | 36 | 0 | 1 | 1 | 54 | 17 | 2 | 3 | 5 | 2 |
| 2022–2023 | Aigles de Nice | Ranska | 43 | 3 | 27 | 30 | 41 | – | – | – | – | – |
| 2023–2024 | KOOVEE **(A)** | Mestis | 42 | 8 | 12 | 20 | 26 | 2 | 0 | 2 | 2 | 2 |
| 4 kautta | yhteensä | SM-liiga | 169 | 12 | 15 | 27 | 178 | 33 | 4 | 5 | 9 | 24 |
| 1 kausi | yhteensä | Ranska | 43 | 3 | 27 | 30 | 41 | – | – | – | – | – |
| 3 kautta | yhteensä | Mestis | 46 | 10 | 13 | 23 | 38 | 2 | 0 | 2 | 2 | 2 |

Lähteet
-------

* Samuli Vainionpää The Internet Hockey Databasessa (englanniksi)
* Samuli Vainionpää Eurohockey-sivustolla (englanniksi)
* Samuli Vainionpää *Elite Prospects*. Everysport Media Group AB.  (englanniksi)

### Viitteet

1. ↑  Herckman, Marko: Mike Halmo – Vanhan liiton kiekkomies viihtyy Ilveksessä *ilves.com*.  11.1.2019. Ilves-Hockey Oy. Viitattu 9.4.2019.
2. 1 2  Samuli Vainionpää siirtyy Turun Palloseuraan *hc.tps.fi*.  25.10.2020. HC TPS Turku Oy.  Arkistoitu 28.10.2020. Viitattu 25.10.2020.
3. 1 2 3  Tilastot *liiga.fi*. Jääkiekon SM-liiga Oy. Viitattu 15.9.2018.
4. 1 2 3 4 5 6 7  Samuli Vainionpää *Elite Prospects*. Everysport Media Group AB.  (englanniksi)
5. ↑  Oksanen, Jani: Urapolku tuntemattomaan – Samuli Vainionpää: "Paljon on omasta tekemisestä kiinni" *shl.fi*.  8.4.2018. Sydän-Hämeen Kustannus Oy. Viitattu 15.9.2018.
6. ↑  Elite Prospects - U17 SM-sarja Stats 2015-2016 *eliteprospects.com*. Everysport Media Group AB. Viitattu 16.3.2019. (englanniksi)
7. ↑  Elite Prospects - Ilves U20 *eliteprospects.com*. Everysport Media Group AB. Viitattu 16.3.2019. (englanniksi)
8. ↑  Tappara - Ilves, 14.9.2018 *liiga.fi*.  14.9.2018. Jääkiekon SM-liiga Oy. Viitattu 15.9.2018.
9. ↑  Tappara - Ilves, 14.9.2018 *liiga.fi*.  14.9.2018. Jääkiekon SM-liiga Oy. Viitattu 15.9.2018.
10. ↑  Ilves - Kookoo, 5.12.2018 *liiga.fi*.  5.12.2018. Jääkiekon SM-liiga Oy. Viitattu 5.12.2018.
11. ↑  Ilves - Saipa, 16.3.2019 *liiga.fi*.  5.12.2018. Jääkiekon SM-liiga Oy. Viitattu 16.3.2019.
12. ↑  Seppä, Lassi: Ilveksen Vainionpäälle kolmen ottelun pelikielto *Jatkoaika.com*.  21.3.2019. Jatkoaika r.y. Viitattu 8.4.2019.
13. ↑  Seppä, Lassi: Ilves hankki hyökkäysosaamista HIFK:sta − Vainionpään sopimukseen pitkä jatko *Jatkoaika.com*.  23.5.2019. Jatkoaika r.y. Viitattu 23.5.2019.
14. ↑  Ilves - Pelicans, 26.10.2019 *liiga.fi*.  26.10.2019. Jääkiekon SM-liiga Oy. Viitattu 28.10.2019.
15. ↑  Samuli Vainionpää ei jatka Ilveksessä *ilves.com*.  23.10.2020. Ilves Hockey Oy. Viitattu 25.10.2020.
16. ↑  Tallskog, Mika: TPS:n pelaaja-arviot 2021–22: Omat pojat loistivat kirkkaimpina tähtinä *Jatkoaika.com*.  20.5.2022. Jatkoaika r.y. Viitattu 14.6.2022.
17. ↑  Kunnari, Timo: TPS:llä erikoinen tilanne: kolme pelaaja aloittaa armeijan kesken välieräsarjan – "Se tulee kun tulee" *iltalehti.fi*. Alma Media Suomi Oy. Viitattu 9.4.2022.
18. ↑  Westerlund, Jenna: Samuli Vainionpää suuntaa ensi kaudeksi harvinaiseen kiekkokaupunkiin *Jatkoaika.com*.  3.6.2022. Jatkoaika r.y. Viitattu 14.6.2022.
19. ↑  Elite Prospects - Nice *eliteprospects.com*. Everysport Media Group AB. Viitattu 27.2.2024. (englanniksi)
20. ↑  Mahtavaa saada paluumuuttajia takaisin Tampereelle ja KOOVEE:n paitaan! *instagram.com*.  22.6.2023. KOOVEE Hockey Oy. Viitattu 27.2.2024. (englanniksi)